HK 23e

HK 23e - Vācijas kompānijas Heckler & Koch galveno uzdevumu vieglā ložmetēja HK 23 uzlabots modelis ar 5,56 mm kalibru un ar patronlentes munīcijas padevi.
Būtībā HK 23e ir HK 21e mazais brālītis, turklāt abi ir balstīti uz G3 bāzes. Tam ir saistība arī ar HK 13 — tā priekšgājēju. Tā izstrāde saistīta ar 1982. gadu, kad šis universālais ložmetējs tika radīts Vācijas eksportam. Šis ložmetējs ir diezgan populārs, tas tiek izmantots daudzās pasaules valstīs policijas spēkos.

Parametri 
 Tips: Vieglais ložmetējs
 Ražotājvalsts: Vācija
 Gads: 1982
 Kalibrs: 5,56 mm
 Masa:
 Ar tukšu magazīnu, uz divkāja: 8,7 kg
 Magazīna: 1 kg
 Stobra garums: 45 cm
 Kopējais garums: 103 cm
 Platums: 13,3 cm
 Augstums: 21 cm
 Munīcija: 5,56 x 45 mm NATO (.223 Remington)
 Munīcijas tips: FMJ (Full Metal Jacket)
 Padeve: 20, 30 ložu magazīnas, 100 ložu diskveida magazīna, 50, 100 ložu patronlente
 Redzes rādiuss: 68,5 cm
 Uguns temps: 800 šāviņi/min
 Lodes pirmātrums: 950 m/s
 Efektīvais attālums : 800 m
 Aizsniedzamība: 38%

Izstrādes vēsture 

Savulaik modelis HK 21A1 bija kandidāts uz SAW (Squad Automatic Weapon) testēšanu, ko vadīja ASV. Tad H&K nolēma izgatavot arī nedaudz vieglāku SAW ieroča versiju - ar 5,56 mm kalibru. To H&K izdarīja ļoti ātrā laikā. Testos apzīmēts kā XM262, HK 21A1 zaudēja sacensībā ar FN Minimi, kas tagad apzīmēts kā M249 SAW. Kad HK 21A1 tika uzlabots un nosaukts par HK 21e, tas pats tika izdarīts ar 5,56 versiju. To nosauca par HK 23e, ražošanu pārorientēja uz šo modeli 1982. gadā.

Raksturojums 

HK 23e ir līdzīgs HK 21e gandrīz visos rādītājos, izņemot kalibra izmēru un stobra garumu. salīdzinot ar HK 21A1 , tam ir nedaudz pagarināta stobra kārba, uguns kontroles bloks ar pusautomātisko iespēju, 3 ložu un pilnīgi automātiskie uguns režīmi, speciāla aizslēga ierīce klusākai aizslēga slēgšanai un jauna patronlentes padeves konstrukcija (patronlentes barošanas mehānisms viegli padod lentes munīciju divos posmos, atpakaļējā un priekšējā aizslēga kustībā). Uzstādot papildu barošanas komplektu, kas sastāv no aizslēga, uzgrūdatsperes un patronlentes barošanas moduļa vai magazīnu aizklāja, ir iespēja lietot G3 vai STANAG parastās un diskveida magazīnas. HK 23e var uzstādīt arī tēmēkli, kas ir graduēts līdz 1000 m, šis tēmēklis var tikt piemērots lodes novirzei vēja ietekmē. Kaut gan tam nav trokšņa slāpētāja, ieroča ražošana prasa samērā daudz laika, tomēr tieši tāpēc šis ložmetējs ir apveltīts ar labu kontroli.

Izmantošana 
Pašlaik HK 23e Vācijā tiek ražots eksportam uz daudzām Āzijas, Āfrikas un Latīņamerikas valstīm. Pēc licences to ražo tādās valstīs kā Brazīlija, Meksika, Francija, Itālija, Portugāle, Norvēģija, Grieķija, Turcija, Saūda Arābija, Irāna, Pakistāna, Malaizija, Filipīnas un Taizeme. Lielā mērā to izmanto policijas vienībās, jo tas ir SAW ierocis, tomēr tieši tādēļ tā izplatība ir ierobežota. Tas ir domāts tikai militārajiem, valdības spēkiem vai likuma izpildes departamentiem. Tikai šīs institūcijas drīkst iegādāties šo ložmetēju. Kā viens no iemesliem, kāpēc šis ierocis tiek izmantots likuma izpildei ir tas, ka šī ložmetēja padeves mehānisms ir ļoti ātrs. Tam var uzstādīt arī trijkāji.

Aptuvenās detaļu izmaksas 

 Belžņa atspere - 30,00$
 Belznis - 75,00$
 Savītā atsitiena stieņa atspere - 40,00$ (viena)
 Aizslēga galva - 350,00$
 Patronlentes barošanas iekārta: 2450,00$

5,56 mm šaujamieroči
Heckler & Koch
Vācijas ložmetēji